সংবাদ সম্মেলনে মূল প্রবন্ধ উপস্থাপন করেন বিএসএএফের পরিচালক আবদুস শহিদ মাহমুদ। তিনি বলেন, গত বছর সামগ্রিকভাবে শিশু নির্যাতন ও নিপীড়নের ঘটনা বেড়েছে ৭ দশমিক ১৩ ভাগ। এ সময় অপমৃত্যু এবং যৌন নির্যাতন বেড়েছে যথাক্রমে ১৮ দশমিক ৬৭ ও ৩০ দশমিক ৩২ ভাগ। তিনি আরও বলেন, ২০১৬ সালের তুলনায় ২০১৭ সালে শিশু হত্যা ও ধর্ষণ আশঙ্কাজনক হারে বেড়েছে। গত বছর ৩৩৯ শিশু নিহত ও ৫৯৩ শিশু ধর্ষিত হয়েছে। এটা ২০১৬ সালের চেয়ে যথাক্রমে ২৮ ভাগ ও ৩৩ ভাগ বেশি। সেই সঙ্গে বেড়েছে গণধর্ষণ, প্রতিবন্ধী শিশু ধর্ষণ, বখাটেদের মারধর-কুপিয়ে জখম এবং গোপনে অশ্নীল ভিডিও ধারণ করে তা সামাজিক যোগাযোগ মাধ্যমে ছড়িয়ে দেওয়ার প্রবণতা।